21/04/2015 | Administración LocalMunicipal
Padrón
Ordenanza fiscal número 29, reguladora da taxa pola prestación de servizos nas instalacións das piscinas municipais do Campo do Souto e da Escravitude

O Pleno da Corporación Municipal de Padrón, en sesión ordinaria celebrada, en primeira convocatoria, o vinte e seis de febreiro do dous mil quince aprobou inicialmente a imposición da taxa pola prestación de servizos nas instalacións das piscinas municipais do Campo do Souto e de A Escravitude e a Ordenanza Fiscal número 29 reguladora da taxa pola prestación dos ditos servizos. Ditos acordos foron expostos ó público durante 30 días hábiles mediante anuncio publicado no Boletín Oficial da Provincia nº 41 de 3 de marzo do 2015 e no Taboleiro de Anuncios municipal, de conformidade co disposto no artigo 17.1 do TRLRFL, sen que se tivesen presentado reclamacións nin alegacións algunhas aos mesmos, tal e como se certifica pola secretaria municipal en data 13 de abril do 2015. De conformidade co establecido no artigo 17.4 do TRLRFL procédese á publicación íntegra da devandita ordenanza fiscal número 29 reguladora da taxa pola prestación de servizos nas instalacións das pisicinas municipais do Campo do Souto e de A Escravitude que entrará en vigor tras a súa publicación definitiva: En uso das facultades normativas outorgadas polos artigos 133.2 e 142 da Constitución Española, e polo artigo 106 da Lei 7/1985, de 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, o Concello de Padrón establece a taxa pola prestación de servizos nas instalacións das piscinas municipais do Campo do Souto e de A Escravitude, cuxa regulación se rexerá pola presente ordenanza fiscal, cuxas normas atenden ao previsto nos artigos 20 e seguintes do citado real decreto lexislativo 2/2004, de 5 de marzo. Constitúe o feito impoñible desta taxa a prestación de servizos e a utilización das instalacións deportivas da piscina cuberta municipal do Campo do Souto e da piscina descuberta de A Escravitude. A taxa considerarase devengada, nacendo a obriga de contribuír, coa iniciación da prestación do servizo, que será no momento no que se formalice a correspondente matrícula, ou no momento no que se solicite a utilización das instalacións deportivas das piscinas municipais.1. Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria que soliciten a utilización das instalacións ou a prestación dos servizos suxeitos á presente taxa, e quen as utilice aínda sen obter a preceptiva autorización.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. A determinación da contía que hai que pagar realizarase mediante o sistema de cota fixa segundo as tarifas recollidas no artigo seguinte. - Entrada unitaria: aboarase no momento de acceder á instalación. Na piscina do Campo do Souto a entrada diaria está limitada a 1,5 horas de uso da instalación. - Cota inscrición do abonado: Abonarase ao comezo do uso da instalación. O seu obxecto é a realización dos trámites administrativos necesarios e aparellados a un alta na prestación do servizo. Esta cota abonarase a primeira vez que se inscriba na instalación ou actividade. A súa tarifa é fixa. En caso de baixa deberá pagarse de novo ao inscribirse. - Cota mantemento abono: Establécese unha tarifa especial de mantemento do abono, de cota fixa mensual para os abonados que desexen suspender temporalmente a súa asistencia á instalación durante un período máximo de 2 meses ao ano, sen perder a súa condición de abonado. Ao darse de alta de novo na instalación, non deberá abonar ningunha tarifa de matrícula. - Abonados: Son abonados, nos seus diferente tipos, segundo se especifica a continuación, aquelas persoas que abonan unha taxa mensual a cambio dun uso sen límite das instalacións do edificio da piscina municipal, e sempre dentro do horario de apertura das instalacións. - Tipos de abonados: a) Abonado individual: é a persoa física que accede á instalación. Neste punto hai que distinguir: - abonado individual: é a persoa física maior de 18 anos que accede á instalación - abonado individual matinal: é a persoa física maior de 18 anos que accede á instalación en horario matinal - abonado individual xoven: é a persoa física maior de 14 anos e menor de 18 que accede á instalación, previa autorización dos pais. - abonado individual terceira idade: é a persoa física de 65 ou máis anos, en réxime de xubilación de actividade laboral. Tamén se aplica esta tarifa aos xubilados antes desa idade e aos pensionistas. En todos os casos debe documentarse a situación. Enténdese por usuario con discapacidade aquel que presente unha discapacidade igual ou superior ao 33% segundo certificado expedido polo órgano competente da Xunta de Galicia. a) Abonado familiar: enténdese incluído neste concepto de abonado familiar a calquera dos responsables dunha unidade familiar, o seu cónxuxe ou similar, e fillos e fillas menores de 18 anos. Tamén forman parte os fillos e fillas maiores de idade e ata que cumpran os 26 anos, se están a cursar algún estudo oficial ou están en situación de paro laboral. En ambos casos debe ser documentada esta circunstancia mediante o correspondente certificado de estudos ou de situación laboral. No caso do abono familiar de terceira idade o titular debe ter 65 anos ou máis ou estar en situación de xubilación da actividade laboral. Debe documentarse esta situación. - Cursos e actividades acuáticas: Son actividades de promoción municipal específicas e á marxe do sistema de abonos, que poden estar participadas por abonados ou por cursillistas non abonados e están baixo a dirección dun/ha monitor/a. Para os grupos e asociacións de máis de 10 persoas establécense tarifas específicas sendo obrigatorio que cada usuario certifique o grupo ou asociación ao que pertence. - Entrada unitaria: aboarase no momento de acceder á instalación. Na piscina descuberta de A Escravitude a entrada unitaria dá dereito ao disfrute das instalacións durante toda a xornada con independencia da hora de entrada. - Bonos de 20 entradas: Establécese unha tarifa especial para os usuarios da instalación que desexen adquirir un abono para toda a tempada estival que lles dará dereito ao acceso á piscina descuberta de A Escravitude durante 20 xornadas completas. Os bonos non son intercambiables entre as distintas categorías senón que será preciso un abono específico para cada unha das tres categorías recollidas (adulto, rapaz e reducida). Abonarase no momento da súa adquisición. Os bonos caducarán aos tres meses da súa expedición. - As liquidacións que se practiquen en concepto de taxa pola prestación de servizos e a utilización das instalacións da piscina cuberta do Campo do Souto poderán esixirse en réxime de autoliquidación facilitándose os impresos correspondentes pola empresa concesionaria da xestión da piscina municipal nas propias instalacións deportivas. - Para as entrada unitarias, a taxa abonarase no momento de acceder á instalación. - A cota de inscrición de abonados e a cota de mantemento do abono, así coma os distintos bonos (individuais e familiares) e os cursos de natación e actividades acuáticas, poderán ser pagados en calquera das contas bancarias que teña aberta a empresa concesionaria de xestión da piscina municipal, podendo establecerse o sistema de domiciliación bancaria. - Cando por causas non imputables ao suxeito pasivo e debidamente documentadas o servizo non se preste ou desarrolle, procederase á devolución do importe correspondente, agás os períodos de peche obrigados. - Para as entradas unitarias o pagamento da taxa efectuarase no momento de entrar no recinto da piscina descuberta de A Escravitude mediante autoliquidación. - O bono expedirase na Tesourería Municipal previo depósito do importe da taxa correspondente e a mesma liquidarase polo procedemento de cuño municipal impreso mecanicamente no bono no momento de entrar no recinto da piscina descuberta de A Escravitude con indicación da data de acceso. De conformidade co disposto no Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais, non se recoñece beneficio tributario algún, salvo os que sexan consecuencia do establecido nos tratados ou acordos internacionais ou veñan previstos en normas con rango de Lei. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei Xeral Tributaria. A presente ordenanza estará en vigor tras a preceptiva aprobación plenaria e exposición pública da mesma e será de aplicación de acordo co disposto no Real decreto lexislativo 2/2004, de 5 de marzo, polo cal se aproba o Texto refundido da lei reguladora das facendas locais mentres non se acorde a súa derrogación ou modificación expresa.>> Padrón, 13 de abril do 2015. O Alcalde Asdo. Antonio Fernández Angueira.